# Juan María Calles Moreno

Juan María Calles Moreno (Càceres, 1963) és un escriptor i polític valencià d'origen extremeny. Anteriorment fou militant del Partit Socialista del País Valencià (PSPV).
Calles viu a Castelló de la Plana (Plana Alta) des dels 13 anys. Doctor en Filologia Hispànica per la Universitat de València, ha treballat com a professor d'institut i de la Universitat de València. Destaquen les seues investigacions en el camp de la teoria literària i de la literatura espanyola contemporània, especialment la poesia espanyola en l'exili. També ha escrit diversos assajos i llibres de poesia, forma part de les associacions Bibliogràfica Jerónima Galès i de l'Associació de la Crítica Valenciana.
Juan María Calles també ha exercit com coordinador d'activitats de la Biblioteca Valenciana i com a comissari de diverses exposicions, destacant “Max Aub en el Laberinto del siglo XX” celebrada per tal de commemorar el centenari de dit autor.
El 2004 fou nomenat Subdelegat del Govern a Castelló i a les eleccions municipals de 2007 fou el candidat socialista a l'alcaldia de la ciutat de Castelló de la Plana obtenint 29.170 vots, el 39,40%, i 12 regidors, quedant-se a dos de la majoria absoluta del PPCV d'Alberto Fabra. Per a les eleccions de 2011, el PSPV va obtenir uns resultats sensiblement inferiors a Castelló amb 19.816 vots, el 26,83% dels vàlids, i 9 regidors. El partit va demanar la seva marxa per fer donar-li el lideratge local a Amparo Marco Gual, a la qual cosa Calles es va negar. Però la seva comdemna a principis de 2014 per conduir triplicant la taxa d'alcohol màxima va iniciar una nova crisi en la qual Calles es negà a dimitir i acabà deixant el PSPV com a trànsfuga per a passar-se als regidors no adscrits.

## Obra literària
### Poesia

* 1987 - El peregrino junto al mar (1980-1984)
* 1987 - Silencio Celeste
* 1992 - Extraño Narciso
* 1997 - Kairós
* 2002 - El ruedo invisible (Variaciones sobre un tema español)
* 2002 - Viaje de Familia
* 2005 - La tripulación del Estrella
* 2009 - Materia sensible
* 2012 - La música del aire
* 2014 - Una figura de barro
* 2014 - Poética del viajero

### Assaig

* 2003 - La modalización en el discurso poético
* 2003 - Esteticismo y compromiso: la poesía de Max Aub en el laberinto español de la edad de plata, (1923-1939)
* 2003 - Max Aub en el laberinto del siglo XX
* 2007 - Tomás Meabe, La palabra en la piedra
* 2010 - La escritura en libertad

### Premis

* 1986 - Premi Adonáis (per Silencio Celeste)
* 2012 - Premi de poesia Fundación Ecoem (per La música del aire)
* 2014 - Premi Internacional de Poesia Miguel Hernández (per Una figura de barro)
* 2014 - Premi Hispanoamericà de poesia Juan Ramón Jiménez (per Poética del viajero )

## Referències

* ↑ http://www.lasprovincias.es/especiales/elecciones/2011/candidatos/juan-maria-calles-moreno-1560.html Arxivat 2015-07-24 a Wayback Machine.
* 1 2 3 4 5 6 7 8 9 http://www.castello.es/web20/archivos/menu2/166/CV_JuanMaria_Calles.pdf Arxivat 2013-12-28 a Wayback Machine.
* ↑ Dades biogràfiques Arxivat 2010-04-15 a Wayback Machine. de J.M. Calles a la web d'Escriptors Valencians. [Consultat: 22/9/2010]
* ↑ Calles es passa als no adscrits
* ↑ http://www.elmundo.es/comunidad-valenciana/2014/04/30/5360d192e2704eea4d8b456d.html
* ↑ http://www.20minutos.es/noticia/2156376/0/

## Enllaços externs

* Blog personal